Najwa Shihab

Najwa Shihab, S.H., LL.M. (lahia 16 September 1977) adolah pembawa acara, jurnalis, artis, feminis, jo aktivis media sosial Indonesia nan berketurunan India, Bugis jo Arab. Najwa Shihab adolah putri kaduo Quraish Shihab, nan marupoan Menteri Agama Republik Indonesia pado era Kabinet Pembangunan VII jo kaponakan dari politikus Alwi Shihab. Baliau manikah jo Ibrahim Sjarief Assegaf pado tahun 1997, jo alah dikaruniai ciek anak laki-laki banamo Izzat Assegaf.
Najwa Shihab adolah alumni Fakultas Hukum UI angkatan 1996. Samaso SMA baliau tapiliah mangikuti program American Field Service (AFS), nan di Indonesia program ko diadoan dek Yayasan Bina Antarbudaya salamo satahun di Amerika Serikat. Awalnyo marintih karier di RCTI, pado 2001 baliau mamiliah bagabuang jo Metro TV dek stasiun televisi itu dinilai labiah manjawek minatnyo jo dunia jurnalistik. Dari manjadi reporter di Metro TV, baliau diangkek manjadi jangkar barito dalam sajumlah program barito prime time sarupo Metro Hari Ini jo Suara Anda, sabalum punyo program gelar wicaranyo surang nan banamo Mata Najwa pado 2010.
Pado Agustus 2017, malalui episode Catatan tanpa Titik, baliau sacaro resmi mangunduran diri dari Metro TV nan alah manggadangan namonyo. Pado 10 Januari 2018, Najwa Shihab malalui Mata Najwa tampil baliak di Trans7 nan tetap manempati slot samo sarupo wakatu di Metro TV, yaitu hari Rabu pukua 20:00 WIB. Pado tahun 2018, Najwa Shihab mandirian Narasi, sabuah parusahaan barito jo media omni-channel nan mambuek jo mangalola baragam jinih konten.
Pado tahun 2005, baliau mandapekan panghargoan dari PWI Pusat jo PWI Jaya untuak laporan - laporannyo dari Aceh, katikoa bancano tsunami tajadi di kawasan itu pado Desember 2004. Liputan jo laporannyo dinilai ado kepedulian jo empati dek masyrakat tahadok tragedi kemanusiaan tu. Najwa Shihab tiba di Aceh pado hari-hari patamo bancano, manjadi saksi mata dahsyatnyo musibah itu, barado di tangah tumpukan mayik nan alun taurus, jo manjadi saksi katiko pamarintah indak siap maadoki kajadian tu. Indah heran banyak laporan langsuangnyo nan dapek emosionalnyo. Walau damikian, baliau indak kahilangan daya kritis jo katajamannyo, katiko urang nan dianggap paliang batangguang jawek jo pasca-bencana adolah Alwi Shihab, Menko Kesra wakatu itu nan tak lain adolah pamannyo surang. Pakar komunikasi Universiras Indonesia, Effendi Ghazali nan terkesan jo laporan-laporannyo, manyabuik fenomena tu sabagai Shihab vs. Shihab.
Tahun 2006 baliau tapiliah sabagai Jurnalis Terbaik Metro TV, jo masuak nominasi Pambaco Berita Terbaik Panasonic Awards. Di tahun nan samo, basamo sajumlah wartawan dari sajumlah negara, Najwa Shihab tapiliah manjadi peserta Senior Journalist Seminar nan balangsuang di sajumlah kota di AS, jo manjadi pambicara pado Konvensi Asian American Journalist Association.
Tahun 2007, pangakuan tahadok profesionalisme Najwa Shihab indak hanyo dari dalam negeri, tapi mancanegara. Tabukti salain masuak nominasi baliak di Pambaco Berita Terbaik Panasonic Awards, baliau masuak nominasi (5 besar) ajang nan labiah bagengsi di tingkek Asia, yaitu Asian Television Awards untuak kategori Best Current Affairs/Talkshow Presenter. Pangumuman pamanang dilangsungan pado bulan November 2013 di Singapura. Jiko pado Panasonic Awards pamanang dipiliah dari jumlah sms paliang banyak, panantuan pamanang pado Asian TV Awards dilakuan dek panel juri nan anggotanyo adolah TV broadcaster senior dari sajumlah negara di Asia.